CELEX: 32015D2311
Language: mt
Date: 2015-12-09 00:00:00
Title: Deċiżjoni ta' Implimentazzjoni tal-Kummissjoni (UE) 2015/2311 tad-9 ta' Diċembru 2015 li temenda d-Deċiżjonijiet ta' Implimentazzjoni (UE) 2015/1500 u (UE) 2015/2055 dwar miżuri ta' protezzjoni kontra l-marda tal-infafet fil-ġilda fil-Greċja (notifikata bid-dokument C(2015) 8585) (Test b'rilevanza għaż-ŻEE)

11.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 326/65
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2015/2311
   tad-9 ta' Diċembru 2015
   li temenda d-Deċiżjonijiet ta' Implimentazzjoni (UE) 2015/1500 u (UE) 2015/2055 dwar miżuri ta' protezzjoni kontra l-marda tal-infafet fil-ġilda fil-Greċja
   
      
         (notifikata bid-dokument C(2015) 8585)
      
   
   (It-test bil-Grieg biss huwa awtentiku)
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar spezzjonijiet veterinarji fil-kummerċ intra-Komunitarju bil-ħsieb tat-tlestija tas-suq intern (1), u b'mod partikulari l-Artikolu 9(4) tagħha,
   Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar kontrolli veterinarji u żootekniċi applikabbli fil-kummerċ intra-Komunitarju f'ċerti annimali ħajjin u prodotti bil-għan li jinkiseb is-suq intern (2), u partikolarment l-Artikolu 10(4) tagħha,
   Wara li kkunsidrat id-Direttiva tal-Kunsill 92/119/KEE tas-17 ta' Diċembru 1992 li tintroduċi miżuri ġenerali Komunitarji għall-kontroll ta' ċertu mard tal-annimali u l-miżuri speċifiċi li għandhom x'jaqsmu mal-marda vexxikolari tal-ħnieżer (3), u b'mod partikulari l-paragrafi (1)(a), (3)(a) u (6) tal-Artikolu 19 tagħha,
   Wara li kkunsidrat id-Direttiva tal-Kunsill 2002/99/KE tas-16 ta' Diċembru 2002 li tistabbilixxi r-regoli sanitarji għall-annimali u li jiddeterminaw il-produzzjoni, l-ipproċessar, id-distribuzzjoni u l-introduzzjoni ta' prodotti li joriġinaw mill-annimali u li huma għall-konsum uman (4), u b'mod partikulari l-Artikolu 4(3) tagħha,
   Billi:
   
               (1)
            
            
               Id-Direttiva 92/119/KEE tistabbilixxi miżuri ġenerali għall-kontroll ta' ċertu mard tal-annimali. Dawn jinkludu l-miżuri li għandhom jittieħdu f'każ ta' suspett u l-konferma tal-marda tal-infafet fil-ġilda f'azjenda, il-miżuri li għandhom jittieħdu f'żoni ristretti u miżuri addizzjonali oħrajn sabiex tiġi kkontrollata l-marda. Dawn il-miżuri jipprevedu wkoll it-tilqim ta' emerġenza f'każ ta' tifqigħa tal-marda tal-infafet fil-ġilda b'mod supplimentari għal miżuri oħra ta' kontroll.
            
         
               (2)
            
            
               Id-Deċiżjoni ta' Implimentazzjoni tal-Kummissjoni (UE) 2015/1500 (5) tistabbilixxi miżuri ta' protezzjoni komprensiva u restrizzjonijiet fuq il-moviment u t-tqassim ta' annimali bovini u tas-semen tagħhom, kif ukoll it-tqegħid fis-suq ta' ċerti prodotti tal-annimali minn ċertu żoni fil-Greċja milquta mill-marda tal-infafet fil-ġilda.
            
         
               (3)
            
            
               Id-Deċiżjoni ta' Implimentazzjoni tal-Kummissjoni (UE) 2015/2055 (6) tistabbilixxi l-kundizzjonijiet biex jiġi stabbilit il-programm għal tilqim ta' emerġenza ta' annimali bovini kontra l-marda tal-infafet fil-ġilda fil-Greċja. Barra minn hekk, id-Deċiżjoni ta' Implimentazzjoni (UE) 2015/2055 emendat ċerti dispożizzjonijiet tad-Deċiżjoni ta' Implimentazzjoni (UE) 2015/1500 u estendiet iż-żona ristretta biex tinkludi mhux biss l-unità reġjonali ta' Evros, iżda wkoll l-unitajiet reġjonali ta' Rodopi, Xanthi, Kavala u Limnos.
            
         
               (4)
            
            
               Fid-19 ta' Ottubru 2015, l-awtoritajiet Griegi nnotifikaw lill-Kummissjoni b'tifqigħat addizzjonali fl-unità reġjonali ta' Chalkidiki u għal darb'oħra fil-21 ta' Ottubru 2015 dwar l-intenzjoni tagħhom li japplikaw it-tilqim kontra l-marda tal-infafet fil-ġilda fl-unitajiet reġjonali ta' Chalkidiki, Tessaloniki u Kilkis u fil-11 ta' Novembru dwar l-intenzjoni tagħhom li japplikaw it-tilqim fl-unitajiet reġjonali ta' Drama u Serres. Dan jeħtieġ li ż-żona ristretta stipulata fl-Anness tad-Deċiżjoni ta' Implimentazzjoni (UE) 2015/1500 kif ukoll iż-żona fejn jista' jitwettaq it-tilqim jitkabbru kif stabbilit fl-Anness I tad-Deċiżjoni ta' Implimentazzjoni (UE) 2015/2055.
            
         
               (5)
            
            
               Id-Deċiżjoni ta' Implimentazzjoni (UE) 2015/1500 u d-Deċiżjoni ta' Implimentazzjoni (UE) 2015/2055 għandhom għaldaqstant jiġu emendati skont dan.
            
         
               (6)
            
            
               Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   L-Anness tad-Deċiżjoni ta' Implimentazzjoni (UE) 2015/1500 huwa sostitwit b'dan li ġej:
   
      
         “ANNESS
         
            IŻ-ŻONI RISTRETTI MSEMMIJA FL-ARTIKOLU 2(b)
         
         L-unitajiet reġjonali li ġejjin fil-Greċja:
         
                     —
                  
                  
                     L-unità reġjonali ta' Evros
                  
               
                     —
                  
                  
                     L-unità reġjonali ta' Rodopi
                  
               
                     —
                  
                  
                     L-unità reġjonali ta' Xanthi
                  
               
                     —
                  
                  
                     L-unità reġjonali ta' Kavala
                  
               
                     —
                  
                  
                     L-unità reġjonali ta' Chalkidiki
                  
               
                     —
                  
                  
                     L-unità reġjonali ta' Thessaloniki
                  
               
                     —
                  
                  
                     L-unità reġjonali ta' Kilkis
                  
               
                     —
                  
                  
                     L-unità reġjonali ta' Limnos
                  
               
                     —
                  
                  
                     L-unità reġjonali ta' Drama
                  
               
                     —
                  
                  
                     L-unità reġjonali ta' Serres.”
                  
               
   
   Artikolu 2
   L-Anness I tad-Deċiżjoni ta' Implimentazzjoni (UE) 2015/2055 huwa sostitwit b'dan li ġej:
   
      
         “ANNESS I
         L-unitajiet reġjonali li ġejjin fil-Greċja:
         
                     —
                  
                  
                     L-unità reġjonali ta' Evros
                  
               
                     —
                  
                  
                     L-unità reġjonali ta' Rodopi
                  
               
                     —
                  
                  
                     L-unità reġjonali ta' Xanthi
                  
               
                     —
                  
                  
                     L-unità reġjonali ta' Kavala
                  
               
                     —
                  
                  
                     L-unità reġjonali ta' Chalkidiki
                  
               
                     —
                  
                  
                     L-unità reġjonali ta' Thessaloniki
                  
               
                     —
                  
                  
                     L-unità reġjonali ta' Kilkis
                  
               
                     —
                  
                  
                     L-unità reġjonali ta' Limnos
                  
               
                     —
                  
                  
                     L-unità reġjonali ta' Drama
                  
               
                     —
                  
                  
                     L-unità reġjonali ta' Serres.”
                  
               
   
   Artikolu 3
   Din id-Deċiżjoni hija indirizzata lir-Repubblika Ellenika.
   
      Magħmul fi Brussell, id-9 ta' Diċembru 2015.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 395, 30.12.1989, p. 13.
   
      (2)  ĠU L 224, 18.8.1990, p. 29.
   
      (3)  ĠU L 62, 15.3.1993, p. 69.
   
      (4)  ĠU L 18, 23.1.2003, p. 11.
   
      (5)  Id-Deċiżjoni ta' Implimentazzjoni tal-Kummissjoni (UE) 2015/1500 tas-7 ta' Settembru 2015 rigward ċerti miżuri ta' ħarsien kontra l-marda tal-infafet fil-ġilda fil-Greċja u li tħassar id-Deċiżjoni ta' Implimentazzjoni (UE) 2015/1423 (ĠU L 234, 8.9.2015, p. 19).
   
      (6)  Id-Deċiżjoni ta' Implimentazzjoni tal-Kummissjoni (UE) 2015/2055 tal-10 ta' Novembru 2015 li tistabbilixxi l-kundizzjonijiet biex jiġi stabbilit il-programm għal tilqim ta' emerġenza ta' annimali bovini kontra l-marda tal-infafet fil-ġilda (LSD) fil-Greċja u li temenda d-Deċiżjoni ta' Implimentazzjoni (UE) 2015/1500 (ĠU L 300, 17.11.2015, p. 31).